ส่วนที่ 1

ข้อมูลสรุป (Executive Summary)

บริษัท สยามฟิวเจอร์ดีเวลอปเมนท์ จำกัด (มหาชน) หรือ “บริษัท” ก่อตั้งขึ้นเมื่อวันที่ 29 สิงหาคม
2537 โดยนายพงศ์กิจ สุทธพงศ์ และนายนพพร วิฑูรชาติ ด้วยทุนจดทะเบียนเริ่มแรก 10 ล้านบาท
ต่อมาในเดือนสิงหาคม 2545 บริษัทได้แปรสภาพเป็นบริษัทมหาชน
และได้เปลี่ยนแปลงมูลค่าที่ตราไว้จากเดิมหุ้นละ 10 บาทเป็นหุ้นละ 1 บาท และในเดือนกันยายน
2545 บริษัทได้ทำการจดทะเบียนเพิ่มทุนชำระเป็น 61 ล้านบาท
โดยเสนอขายให้แก่ผู้ถือหุ้นเดิมของบริษัท บริษัทจดทะเบียนในตลาดหลักทรัพย์ใหม่เมื่อวันที่ 17
ธันวาคม 2545 โดยมีทุนจดทะเบียน 150 ล้านบาทและมีทุนที่ชำระแล้วของบริษัทจำนวน 71
ล้านบาท

ปี 2546 บริษัทได้มีการเปลี่ยนแปลงทุนจดทะเบียนและทุนชำระแล้วอย่างมีสาระสำคัญดังต่อไปนี้
ในวันที่ 26 กันยายน 2546 บริษัทได้เพิ่มทุนจดทะเบียนเป็น 500 ล้านบาท ต่อมาวันที่ 3 ตุลาคม
2546 บริษัทจดทะเบียนเพิ่มทุนชำระเป็น 95 ล้านบาทจากการเสนอขายหุ้นสามัญเพิ่มทุนจำนวน 24
ล้านหุ้นให้แก่ บริษัท เมเจอร์ ซีนีเพล็กซ์ กรุ้ป จำกัด(มหาชน)

ปี 2547 บริษัทได้จดทะเบียนบริษัทย่อย จำนวน 3 บริษัท ได้แก่ บริษัท เอกมัย ไลฟ์สไตล์
เซ็นเตอร์ จำกัด (31 มีนาคม 2547), บริษัท เพชรเกษม พาวเวอร์ เซ็นเตอร์ จำกัด (31
มีนาคม 2547), และ บริษัท สยามฟิวเจอร์พร็อพเพอร์ตี้ จำกัด (16 เมษายน 2547)
เพื่อสร้างศูนย์การค้าที่มีขนาดใหญ่ คือ โครงการเอกมัย พาวเวอร์ เซ็นเตอร์,
โครงการเพชรเกษม พาวเวอร์ เซ็นเตอร์, และ โครงการเอสพลานาด รัชดา (Esplanade
Ratchada)

ปี 2549 ที่ประชุมวิสามัญผู้ถือหุ้นครั้งที่ 1/2549 อนุมัติการเพิ่มทุนจดทะเบียนของบริษัทจาก
424,117,769 บาท เป็น 533,947,769 บาท โดยออกหุ้นสามัญจำนวน 109,830,000 หุ้น
มูลค่าที่ตราไว้หุ้นละ 1 บาท รวม 109,830,000 บาท

โดยจัดสรรดังนี้

1)  จัดสรรหุ้นสามัญเพิ่มทุนให้แก่ผู้ถือหุ้นเดิม จำนวนไม่เกิน 84,830,000 หุ้น ในสัดส่วน 5
    หุ้นเดิมต่อ 1 หุ้นใหม่ เสนอขายราคาหุ้นละ 5 บาท

2)  จัดสรรหุ้นสามัญเพิ่มทุนจำนวนไม่เกิน 15,000,000 หุ้น
    เพื่อรองรับการแปลงสภาพของใบสำคัญแสดงสิทธิ (Warrant)
    ของกรรมการและพนักงานโครงการ ESOP (ในเบื้องต้น บริษัทเสนอขายพนักงานก่อน)

3)  จัดสรรหุ้นสามัญเพิ่มทุนจำนวนไม่เกิน 10,000,000 หุ้น
    เพื่อรองรับการใช้สิทธิของใบสำคัญแสดงสิทธิ

  ที่จะซื้อหุ้นสามัญของบริษัท เมื่อมีการปรับสิทธิ

  ปัจจุบัน ณ วันที่ 31 ธันวาคม 2549 บริษัทจดทะเบียนเพิ่มทุนชำระเป็น 508,941,438
  บาทจากการเพิ่มทุนให้แก่ผู้

ถือหุ้นเดิม

ผู้ถือหุ้นรายใหญ่ของบริษัท ได้แก่ บริษัท เมเจอร์ ซีนีเพล็กซ์ กรุ้ป จำกัด (มหาชน) 21.25%,
กลุ่มวิฑูรชาติ 12.46%, กลุ่มสุทธพงศ์ 9.46% และกลุ่มจันทรประภา 6.40%

บริษัทประกอบธุรกิจด้านการพัฒนาและบริหารศูนย์การค้า ประเภทศูนย์การค้าแบบเปิด (Open-air
Shopping Center) ซึ่งเป็นธุรกิจที่มีความเกี่ยวข้องโดยตรงกับธุรกิจค้าปลีก
เมื่อธุรกิจค้าปลีกมีการขยายตัว ความต้องการพื้นที่ที่จะดำเนินธุรกิจก็จะมีมากขึ้นตามไปด้วย
ในปัจจุบัน ธุรกิจค้าปลีก มีแนวโน้มที่จะขยายตัวอย่างต่อเนื่อง และมีการแข่งขันรุนแรงใน 4
กลุ่มใหญ่ คือ ดิสเคาน์สโตร์ ห้างสรรพสินค้า คอนวิเนี่ยนสโตร์ และซูเปอร์มาร์เก็ต

ในธุรกิจพัฒนาและบริหารศูนย์การค้าในประเทศไทย
มีการแข่งขันกันสูงในรูปแบบของศูนย์การค้าแบบปิด แต่สำหรับศูนย์การค้าแบบเปิด
มีการแข่งขันไม่มากนักเนื่องจากมีจำนวนคู่แข่งน้อยราย

บริษัท มีรายได้จากการให้บริการหลัก 6 กลุ่มคือ 1) รายได้ค่าเช่าพื้นที่ในโครงการ 2)
รายได้ค่าบริการจากการบริหารโครงการ และบริหารพื้นที่ส่วนกลาง (Common Area
Maintenance หรือ CAM) 3) รายได้ค่าธรรมเนียมจัดหาสถานที่ประกอบการ 4)
รายได้ค่าบริการสาธารณูปโภค 5) รายได้ค่าเช่าจากสัญญาเช่าทางการเงิน 6) รายได้อื่น

  ----------------------------------- -------- --------- -------- --------- -------- --------- ---------- ---------
  โครงสร้างรายได้                       ปี 2546             ปี 2547             ปี 2548             ปี 2549     

                                      ล้านบาท   สัดส่วน     ล้านบาท   สัดส่วน     ล้านบาท   สัดส่วน     ล้านบาท     สัดส่วน

  รายได้ค่าเช่า                          68.33    40.40%    95.26    14.97%    134.49   28.30%    185.97     11.11%

  รายได้ค่าบริการ                        32.98    19.50%    56.52    8.89%     97.31    20.47%    142.28     8.50%

  รายได้ค่าธรรมเนียมจัดหาสถานที่ประกอบการ   27.5     16.26%    423.00   66.49%    136.64   28.75%    150.84     9.01%

  รายได้ค่าเช่าจากสัญญาเช่าการเงิน          -        -         -        -         -        -         1,044.98   62.41%

  รายได้ค่าสาธารณูปโภค                   29.78    17.61%    39.92    6.28%     71.36    15.01%    124.27     7.42%

  รายได้อื่น                             10.53    6.23%     21.46    3.37%     35.50    7.47%     26.15      1.56%

  รวม                                 169.12   100.00%   636.15   100.00%   475.30   100.00%   1,674.48   100.00%
  ----------------------------------- -------- --------- -------- --------- -------- --------- ---------- ---------

บริษัท มีความเสี่ยงจากการพึ่งพิงผู้เช่าหลักในโครงการศูนย์การค้าชุมชน
ในโครงการศูนย์การค้าชุมชนของบริษัท ผู้เช่าหลัก (Anchor Tenant) จะเป็นสิ่งดึงดูดผู้เช่าร่วม
(Co-Tenants) เข้ามาเช่าพื้นที่ส่วนอื่นๆ ภายในโครงการของการของบริษัท ดังนั้น
บริษัทอาจมีความเสี่ยงจากการที่ผู้เช่าหลักของบริษัทเลิกสัญญาหรือปิดกิจการลงซึ่งอาจส่งผลให้ผู้เช่าพื้นที่ร่วมต้องยกเลิกสัญญาตามไปด้วย
ความเสี่ยงดังกล่าวอาจส่งผลกระทบต่อรายได้หลักของบริษัทได้ อย่างไรก็ตาม
บริษัทได้เรียกเก็บค่าเช่าและค่าบริการล่วงหน้าจำนวนหนึ่งจากผู้เช่าหลักทุกราย
และผู้เช่าพื้นที่ร่วมบางราย ณ วันที่ทำสัญญาเช่าพื้นที่ไปแล้ว ทำให้ความเสี่ยงดังกล่าวน้อยลง

ปัจจุบัน บริษัทมีโครงการที่ดำเนินการอยู่ทั้งหมดจำนวน 26 โครงการ เพิ่มจากปีที่แล้ว 3 โครงการ
ได้แก่

+-----------------------+-----+----------------------------------------+
| ประเภทศูนย์การค้า        | จำ  | โครงการ                                |
|                       | นวน |                                        |
+-----------------------+-----+----------------------------------------+
| ศูนย์การค้าชุมชน          | 7   | บางบอน, ประชาอุทิศ, สุขาภิบาล 3, สุขุมวิท 71  |
|                       |     | (คลองตัน), ทองหล่อ ,                     |
| (Neighborhood         |     |                                        |
| Shopping Center)      |     | ทุ่งมหาเมฆ และปิยรมย์ เพลส (ซอยสุขุมวิท       |
|                       |     | 101/1)                                 |
+-----------------------+-----+----------------------------------------+
| ศูนย์สะดวกซื้อ            | 4   | รามอินทรา กม. 2, วังหิน, ลาดพร้าว ซอย 120, |
| (Convenience Center)  |     | วังหิน 2 (เทสโก้ โลตัส เอ็กเพรส)            |
+-----------------------+-----+----------------------------------------+
| ร้านค้าปลีก              | 8   | รัชดาภิเษก-ห้วยขวาง, รัชดาภิเษก-พระราม 3,   |
|                       |     | สาทร, พัฒนาการ, บางแค, พหลโยธิน กม. 27,  |
| (Stand-Alone Retail   |     | เหม่งจ๋าย และท่าพระ                       |
| Store)                |     |                                        |
+-----------------------+-----+----------------------------------------+
| ศูนย์เอ็น                | 1   | เอสเอฟ เมเจอร์ซีนีเพล็กซ์ ฉะเชิงเทรา,        |
| เตอร์เทนเมนท์ย่านชานเมือง |     |                                        |
|                       |     |                                        |
| (Urban Community      |     |                                        |
| Center)               |     |                                        |
+-----------------------+-----+----------------------------------------+
| ศูนย์รวมสินค้าเฉพาะอย่าง   | 2   | เพชรเกษม พาวเวอร์ เซ็นเตอร์, และเอกมัย     |
| (Power Center)        |     | พาวเวอร์ เซ็นเตอร์                        |
+-----------------------+-----+----------------------------------------+
| ศูนย์ไลฟ์สไตล์ (Lifestyle | 3   | J Avenue ทองหล่อ ซอย 15, ดิ อเวนิว        |
| Center)               |     | แจ้งวัฒนะ, ลา วิลล่า พหลโยธิน               |
+-----------------------+-----+----------------------------------------+
| ศูนย์บันเทิง (Urban       | 1   | ดิ เอสพละนาด รัชดาภิเษก                   |
| Entertainment Center) |     |                                        |
+-----------------------+-----+----------------------------------------+

  นอกจากนี้ยังมีโครงการที่อยู่ในระหว่างก่อสร้าง อีก 1 โครงการ ซึ่งจะเปิดดำเนินการภายในปี
  2550 ได้แก่

1.  ศูนย์ไลฟ์สไตล์ (Lifestyle Center) ได้แก่ โครงการพัทยา เปิดดำเนินการปี 2550

สำหรับปีสิ้นสุด 31 ธันวาคม 2549 บริษัทมีสินทรัพย์รวมเท่ากับ 5,032.88 ล้านบาท
หนี้สินรวมเท่ากับ 3,307.90 ล้านบาท และส่วนของผู้ถือหุ้นเท่ากับ 1,724.98 ล้านบาท
รายได้รวมเท่ากับ 1,674.49 ล้านบาท กำไรสุทธิเท่ากับ 404.96 ล้านบาท
และปัจจุบันบริษัทมีพื้นที่ให้เช่ารวม 188,514 ตร.ม. ซึ่งเพิ่มขึ้น 91,677 ตร.ม.จาก 96,837
ตร.ม.เมื่อปี 2548 คิดเป็นร้อยละ 95